የፍራንክፈርቱ መኩሪያ መካሻ ቢራ ይወዳል። ቀዝቃዛ ቢራ ያላበው ቢራ ከተፈለፈለ ኦቾሎኒ ጋር። እንዲህ ሲል ፃፈልኝ « ባለፈው ሳምንት በፖስታ ቤት የላክልኝ ደብዳቤ ደርሶኛል። እንደነገርከኝ ከሆነ አዲስ አበባ ኢንተርኔት ይቆራረጣል፣መብራት ይቆራረጣል፣ውሃ ይቆራረጣል፣ደመወዝ ይቆራረጣል- ምንድነው የማይቆራረጠው?» ሲል ጠየቀኝ ደ'ሞ መልሶ ለዚህ መልስ አልፈልግም ይገባኛል። ተወው» አለኝ።«አፃፃፍህ ግን ንፁህ ነው። የፌደል አጣጣልህ የቄስ ተማሪ እንደነበርክ ያሳብቃል። የእኔም የመጀመሪያ መምህሬ አባተ ገላው ይባሉ ነበር። የጐጃም ሰው ናቸው። መቼም ወንዝ ወርጄ የተሸከምኩላቸው እንሥራና ጭራሮ ይታወሰኛል። ታዲያ ምሥጋና ይግባቸውና የእኔም የእጅ ጽሑፍ በጣም ያምራል። እዚህ ፍራንክፈርት ከተማ ከሁሉም ምግብ የምወደው ሶሴጃቸውን ነው። አንዲት ሴት ልጅ አለችኝ። መካሾች ብያታለሁ። የዘሬን ብለቅ ያንዘርዝረኝ ነው። በል ሌላ ጊዜ ጨምርልኝ» ብሎ ተሰናበተኝ።
